**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-67 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ DALINIO PAKEITIMO**

2021 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos 18 straipsnio 1 dalimi, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2021 m. kovo 26 d. sprendimą Nr. TS-67 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise**“:**

1.1. 1 punktą ir vietoje žodžių „1 metams“ įrašyti žodžius „10 metų“ ir jį išdėstyti taip:

„1. Perduoti laikinai, 10 metų, akcinei bendrovei „Rokiškio komunalininkas“, kodas 173000664, buveinės adresas: Nepriklausomybės a. 12A, Rokiškis, Savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:“;

1.2. 1.4 papunktį ir vietoje žodžių „bendra turto įsigijimo vertė įsigijimo vertė 2021 m. vasario 28 d. – 1208126,55 Eur, bendra likutinė vertė 2021 m. vasario 28 d. – 305538,01 Eur“ įrašyti žodžius „bendra turto įsigijimo vertė įsigijimo vertė 2021 m. vasario 28 d. – 211779,55 Eur, bendra likutinė vertė 2021 m. vasario 28 d. – 141818,01 Eur“ ir jį išdėstyti taip:

„1.4. ilgalaikį ir trumpalaikį turtą pagal sąrašą (1 ir 2 priedai), bendra turto įsigijimo vertė 2021 m. vasario 28 d. – 211779,55 Eur, bendra likutinė vertė 2021 m. vasario 28 d. – 141818,01 Eur“;

1.3. 1 priedą ir išdėstyti jį nauja redakcija (pridedama);

 1.4. pripažinti netekusiais galios 1.1**–**1.3. ir 4.1 papunkčius;

 2. Įgalioti Rokiškio rajono savivaldybės administracijos direktorių pakeisti patikėjimo sutartį dėl šio sprendimo 1 punkte nurodytų pakeitimų.

1. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-67 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos 2021 m. kovo 26 d. sprendimą Nr. TS-67 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise**“**

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Likvidavus VŠĮ Juodupės komunalinį ūkį, šilumos gamybą ir tiekimą Juodupėje Rokiškio rajono savivaldybės tarybos 2020 m. liepos 31 d. sprendimu Nr. TS-195 pavesta vykdyti AB „Rokiškio komunalininkas“, Rokiškio rajono savivaldybės tarybos 2021 m. kovo 26 d. sprendimu Nr. TS-67 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise**“** buvo nuspręsta perduoti patikėjimo teise 1 metams (tačiau ne ilgiau nei bus pasirengta sprendime nurodytą turtą investuoti padidinant savivaldybei priklausančių AB „Rokiškio komunalininkas“ akcijų dalį bei pasirašyta akcijų emisijos sutartis), šiai funkcijai reikalingą nekilnojamą ir kilnojamą turtą.

Rokiškio rajono savivaldybės 2021 m. liepos 30 d. sprendimu Nr. TS-164 „Dėl Rokiškio rajono savivaldybės turto investavimo ir AB „Rokiškio komunalininkas“ įstatinio kapitalo didinimo” buvo priimtas sprendimas dalį Rokiškio rajono savivaldybės tarybos 2021 m. kovo 26 d. sprendime Nr. TS-67 nurodyto turto investuoti perduodant AB “Rokiškio komunalininkas” nuosavybėn.

Vadovaujantis 2021 m. spalio 4 d. AB “Rokiškio komunalininkas” visuotinio akcininkų susirinkimo sprendimu, 2021 m. spalio 18 d. buvo pasirašytos Akcijų pasirašymo sutartys su AB “Rokiškio komunalininkas, pagal kurias už naujai išleistas ir Rokiškio rajono savivaldybei perduotas bendrovės akcijas buvo apmokėta Rokiškio rajono savivaldybės 2021 m. liepos 30 d. sprendime Nr. TS-164 nurodytu turtu ir sprendime nurodytas turtas buvo perduotas bendrovės nuosavybėn.

Atsižvelgiant į išdėstytą, teikiamas sprendimo projektas dėl Rokiškio rajono savivaldybės tarybos 2021 m. kovo 26 d. sprendimo Nr. TS-67 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise“ dalinio pakeitimo, kuriuo iš sprendimo išbraukiamas bendrovės nuosavybėn perduotas turtas, taip pat siūloma pakeisti likusio – bendrovei pagal patikėjimo sutartį perduodamo turto patikėjimo terminą.

**Laukiami rezultatai.** Įgyvendintos teisės aktų nuostatos; savivaldybės funkcijai perduotas turtas bus ilgiau panaudotas veikloje.

**Finansavimo šaltiniai ir lėšų poreikis**. Sprendimo įgyvendinimui lėšos nenumatomos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |